પાકિસ્તાનમાં જુલાઇમાં ચૂંટણીઓ યોજાવાની છે ને આ ચૂંટણી માટે રાજકીય પક્ષો રજીસ્ટ્રેશન કરાવી રહ્યા છે ત્યારે આખી દુનિયા તણાવમાં છે. તેનું કારણ એ કે આતંકવાદી સંગઠન જમાત ઉદ્ દાવાના આકા એવા આતંકવાદી સરકાર હાફિઝ સઇદે મિલ્લી મુસ્લિમ લીગ (એમએમએલ) નામની પાર્ટી રચીને રાજકારણમાં ઝંપલાવ્યું છે. પાકિસ્તાનમાં કટ્ટરવાદીઓનો પ્રભાવ વધતો જાય છે ને બીજી તરફ હાલના જે રાજકીય પક્ષો છે તે બધા ભ્રષ્ટ છે. એ લોકોએ પાકિસ્તાનની પત્તર ખાંડી દીધી છે અને પોતાનાં ઘર ભરવા સિવાય કશું કર્યું નથી. લોકો તેમનાથી નારાજ છે પણ તેમને કોઈ સબળ વિકલ્પ મળતો નથી તેથી ભુટ્ટો અને શરીફ ખાનદાન વચ્ચે સત્તા રમ્યા કરે છે.